**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. március 22-i ülésére)

**TÁRGY: BESZÁMOLÓ a Kiskőrösi Rónaszéki Fürdő üzemeltetéséről**

Kiskőrös Város Képviselő-testülete a 125/2022. számú határozatával elfogadta a Képviselő-testület 2023. évi munkatervét. A munkaterv III. rész 2. pontjában szerepel a *„**Beszámoló a Kiskőrösi Rónaszéki Fürdő üzemeltetéséről”* szóló napirendi pont.

Tekintettel arra, hogy a Kiskőrösi Rónaszéki Fürdőt a KŐRÖSSZOLG Nonprofit Kft. közfeladatellátási szerződés alapján üzemelteti, Schäffer Tamás ügyvezető elkészítette a határozat-tervezet mellékletét képező beszámolót. A beszámoló tartalmazza a 2022. évi működést, gazdasági eredményeket, továbbá a zavartalan működtetéshez elengedhetetlen karbantartások, felújítások szükségszerűségét.

A fentiek alapján javaslom, hogy a Képviselő-testület a Kiskőrösi Rónaszéki Fürdő beszámolóját a határozat-tervezet mellékletében foglaltak szerint fogadja el.

**Kiskőrös, 2023. március 13.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület a Kiskőrösi Rónaszéki Fürdő szakmai tevékenységéről és működésének feltételeiről szóló beszámolóját a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal